ddrg/super_eurlex huggingface dataset:
FI Euroopan unionin virallinen lehti CE 88/625

(2004/C 88 E/0643)

KIRJALLINEN KYSYMYS E-2527/03

esittäjä(t): Glenys Kinnock (PSE) komissiolle

(29. heinäkuuta 2003)

Aihe: Rommi

EU on tunnustanut rommialan tärkeyden eräiden AKT-maiden taloudelliselle ja sosiaaliselle kehitykselle. EU:n ja USA:n alkoholijuomia koskevaan sopimukseen sisällytettiin rommia koskevat erityismääräykset tämän tunnustuksen tueksi. Tällä kaikki tuet ja tullit poistavaan sopimukseen liitetyn erityispöytäkirjan mukaisella jäännöstullilla AKT-maiden ja Ranskan merentakaisten alueiden rommintuottajille myönnetään edelleen hienoinen suosituimmuusasema Euroopan markkinoilla, kunnes perinteiset tuottajat voivat siirtyä raaka-ainerommin valmistuksesta kalliimpien merkkituotteiden tuotantoon, jolloin kilpailu kolmansien maiden suurten ja usein erilaisia tukia saavien tuottajien kanssa käy mahdolliseksi.

Voisiko komissio siksi kertoa pääpiirteittäin, mihin toimiin se aikoo ryhtyä suosituimmuusjärjestelmää koskevan uudelleentarkastelun aikana huolehtiakseen, että AKT-maiden rommintuottajille annetut lupaukset pidetään? Voiko komissio vahvistaa, että rommi ei kuulu suosituimmuusjärjestelmän uudelleentarkastelun piiriin?

Pascal Lamyn komission puolesta antama vastaus

(22. elokuuta 2003)

Afrikan, Karibian ja Tyynenmeren maiden (AKT-maat) ja EU:n kumppanuussopimuksen rommia koskevassa yhteisessä julistuksessa (julistus XXV) tunnustetaan rommialan merkitys useiden AKT-maiden ja -alueiden taloudellisen ja yhteiskunnallisen kehityksen kannalta sekä alaan liittyvät haasteet, jotka johtuvat muun muassa Euroopan rommimarkkinoiden vapauttamisesta.

Noudattaakseen julistusta ja tukeakseen AKT-maiden romminviejiä niiden pyrkimyksissä parantaa kilpailukykyä ja erityisesti auttaakseen AKT-maiden rommiteollisuutta siirtymään massahyödyketuotan-nosta arvostetumpien merkkituotteiden tuotantoon EU on hyväksynyt 70 miljoonan euron suuruisen ohjelman. Tämä ohjelma on nyt kaikilta osiltaan toimintavalmis, kun Karibian rommintuottajien alueellisen Wirspa-järjestön valmiuksia on saatu vahvistettua, jotta se voi huolehtia ohjelman eri toimien hallinnoinnista.

Rommi ei sisälly EU:n nykyisen, 31. joulukuuta 2004 päättyvän yleisen tullietuusjärjestelmän (GSP) yleisiin järjestelyihin, vaikka se sisältyy vähiten kehittyneisiin maihin sovellettavaan GSP-järjestelmään, jonka mukaisesti kaikkien tuotteiden tuonti, aseita ja ammuksia lukuun ottamatta, on tullitonta (”kaikki paitsi aseet” -järjestelyn mukaisesti). Komissio ei usko, että tilanne muuttuu rommin osalta myöskään nykyisen GSP-järjestelmän tarkastelun jälkeen.
6.

Kreikka ei ole vielä pannut kaikilta osin täytäntöön nautaeläinten tunnistus- ja rekisteröintijärjestelmää, josta säädetään nautaeläinten tunnistus- ja rekisteröintijärjestelmän käyttöönottamisesta sekä naudanlihan ja naudanlihatuotteiden pakollisesta merkitsemisestä ja neuvoston asetuksen (EY) N:o 820/97 kumoamisesta 17. heinäkuuta 2000 annetussa parlamentin ja neuvoston asetuksessa (EY) N:o 1760/2000 (3) ja jonka oli määrä olla käytössä kaikilta osin viimeistään 1. tammikuuta 2000. Myöskään eläinten tunnistamisesta ja rekisteröinnistä 27. marraskuuta 1992 annetussa neuvoston direktiivissä 92/102/ETY (4) säädetty järjestelmä, jossa lampaiden ja vuohien pitäjät velvoitetaan pitämään katraiden liikkumista koskevaa rekisteriä, ei toimi asianmukaisella tavalla. Kreikan maapalstojen tunnistusjärjestelmä, joka neuvoston asetuksen (ETY) N:o 3508/92 mukaisesti oli määrä saada valmiiksi viimeistään 1. tammikuuta 1997, on edelleen keskeneräinen. Nämä puutteet koskevat yhdennetyn hallinto- ja valvontajärjestelmän keskeisiä osatekijöitä. Näin ollen tietokonepohjaisten ristiintarkastusten kaltaista lainsäädännöllistä ja hallinnollista valvontaa ei voida suorittaa eivätkä paikalla tehtävät tarkastukset ole täysin luotettavia. Komissio seuraa jatkuvasti Kreikassa vallitsevaa tilannetta ja Kreikan viranomaiset ovat esittäneet sille vuoden 2003 oletettua kehitystä koskevia lupauksia, jotka toteutuessaan parantaisivat huomattavasti yhdennetyn hallinto- ja valvontajärjestelmän toimintaa maksatusvuonna 2004, jota koskevat maksut suoritetaan varainhoitovuonna 2005.
FI Euroopan unionin virallinen lehti CE 78/204

(2004/C 78 E/0208)

KIRJALLINEN KYSYMYS E-2980/03

esittäjä(t): Konstantinos Hatzidakis (PPE-DE) komissiolle

(9. lokakuuta 2003)

Aihe: Yhteisön talousarviosta rahoitettavia Kreikan julkisia töitä koskevien tutkimusten rahoituksen keskeyttäminen

Kreikan lehdistötietojen mukaan yhteisön rahoitus rakennerahastoihin kuuluvista hankkeista koskeville tutkimuksille on keskeytetty yhteisön lainsäädännön rikkomisen vuoksi.

Komission sisämarkkinoiden pääosaston pääjohtaja on ilmoittanut muille pääjohtajille 31. heinäkuuta 2003 lähettämässään kirjeessä, että hän on pannut merkille, että yhteisön direktiivejä ja erityisesti julkisia palveluhankintoja koskevaa direktiiviä 92/50/EEC (1) on rikottu. Lehdistötiedoissa ilmoitetaan, että komissio päätti lopettaa tutkimusten rahoittamisen.

1. Mikä on komission virallinen kanta tähän asiaan?

2. Onko komissio jo tehnyt leikkauksia talousarvioon, ja missä määrin tutkimuksiin kohdennetun rahoituksen alentaminen vaikuttaa talousarvioon?

3. Miten näitä tutkimuksia rahoitetaan?

4. Onko mahdollista, että hankkeet rahoitettaisiin edelleen rakenne- tai koheesiorahastoista, jos tutkimukset rahoitetaan kansallisista varoista huolimatta siitä, että komissio vastustaa yhdenmukaisuuden puutetta yhteisön lainsäädännön kanssa?

Frits Bolkesteinin komission puolesta antama vastaus

(7. tammikuuta 2004)

1. Yhden Egnatia-hankkeeseen — tutkimuksiin, jotka yhteisrahoitetaan Euroopan laajuisen liikenneverkon (TEN-T) talousarviosta — liittyvän säännöllisesti toteutettavan valvontamatkan yhteydessä havaittiin tiettyjä seikkoja, jotka osoittivat, että Egnatian käytännöt tutkimussopimusten tekemisessä eivät ehkä ole yhdenmukaisia julkisia palveluhankintoja koskevien sääntöjen kanssa. Egnatia näyttää tekevän sopimuksia yrityksen laadun perusteella eikä valittujen yritysten tarjoamien palveluiden laadun perusteella, mikä olisi julkisia palveluhankintoja koskevien sopimusten tekomenettelyjen yhteensovittamisesta 18 päivänä kesäkuuta 1992 annetun neuvoston direktiivin 92/50/ETY vastaista. Komissio on tiiviissä yhteistyössä Kreikan viranomaisten kanssa kerätäkseen kaiken tarpeellisen tiedon havaittujen seikkojen arvioimiseksi.

2. Odotettaessa julkisten palveluhankintojen sääntöjen nojalla suoritettavan yhdenmukaisuusarvioinnin tuloksia komissio on toistaiseksi lopettanut tiettyjen tukien, erityisesti TEN-T-talousarvioon liittyvien tukien, maksamisen (lopetetut tuet koskevat 38:aa päätöstä eli tutkimuksia, joiden osuus on 82 miljoonaa euroa suunnitellusta kokonaistuesta).

3.ja 4. Jos komissio päättelee, että yhteisön lainsäädäntöä rikotaan, se saattaa käynnistää EY:n perustamissopimuksen 226 artiklan mukaisen menettelyn. Siinä tapauksessa kaikkien mahdolliseen rikkomusmenettelyyn liittyvien yhteisön tukien (myös Euroopan aluekehitysrahaston ja koheesiorahaston tukien) maksaminen täytyy lopettaa. Komissio haluaa korostaa, että Kreikan viranomaisten ja komission toimivaltaisten yksiköiden välillä käydään parhaillaan aktiivista vuoropuhelua nykyisen tilanteen selvittämiseksi ja mahdollisten rikkomusten lopettamiseksi.

(1) EYVL L 209, 24.7.1992, s. 1.
FI Euroopan unionin virallinen lehti CE 78/469

(2004/C 78 E/0493)

KIRJALLINEN KYSYMYS P-3135/03

esittäjä(t): Patricia McKenna (Verts/ALE) komissiolle

(17. lokakuuta 2003)

Aihe: Ongelmajätelaivojen hävittäminen

Komissaari Wallström on varmasti tietoinen siitä, että useita ongelmajätteiden saastuttamia Yhdysvaltojen laivaston aluksia on parhaillaan matkalla Yhdysvalloista Isoon-Britanniaan hävitettäväksi. Näiden ikääntyvien laivojen hinaus Atlantin yli vaarantaa Euroopan merialueet, erityisesti Ison-Britannian, Ranskan, Belgian ja Alankomaiden rannikkovedet. Kysynkin siksi komissiolta, ovatko tällaiset kuljetukset Erika I ja II:n ja Prestigen onnettomuuksien jälkeen laadittujen lainsäädäntöpakettien mukaisia ja mihin, jos mihinkään, toimiin voidaan ryhtyä, ettei jäsenvaltioista tulisi tämäntyyppisen ongelmajätteen kaatopaikkoja?

Margot Wallströmin komission puolesta antama vastaus

(14. marraskuuta 2003)

Komission käytettävissä olevien tietojen mukaan unionin Erikan ja Prestigen havereiden jälkeen hyväksymät toimenpiteet eivät koske romualusten siirtoja.

Haavoittuvan meriympäristön suojelemisesta Johannesburgissa tehdyn sitoumuksen sekä Erikan, Prestigen ja Tricolorin onnettomuuksista saatujen kokemusten perusteella meidän on kuitenkin syytä noudattaa varovaisuutta.

Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta 1. helmikuuta 1993 annettua neuvoston asetusta (EY) N:o 259/93 sovelletaan kaikkiin jätteiden siirtoihin ja siten myös näihin romualuksiin. Komissiolle toimitettujen tietojen mukaan romualukset on tarkoitettu hyödynnettäviksi Yhdistyneessä kuningaskunnassa. Asetuksen mukaan tällaiseen siirtoon osallistuvien maiden, eli lähettävän maan, vastaanottavan maan ja kauttakulkumaan, on kaikkien annettava lupa siirtoon. Tämän mukaisesti kaikki osallisina olevat toimivaltaiset viranomaiset voivat vastustaa siirtoa.

Edellytyksenä toimivaltaisen viranomaisen — erityisesti vastaanottavan viranomaisen — myöntämälle luvalle on, että käsittelylaitos on saanut luvan toimintaansa ja että sillä on riittävä tekninen kapasiteetti kyseisen jätteen käsittelyyn olosuhteissa, joista ei aiheudu vaaraa ihmisten terveydelle ja ympäristölle. Komissiolle on tehty valitus tästä asiasta, ja se tutkii valitusta kiireellisessä menettelyssä yhdessä Yhdistyneen kuningaskunnan viranomaisten kanssa. Komission käytettävissä olevan viimeisimmän tiedon perusteella näyttää siltä, että Yhdistyneen kuningaskunnan viranomaiset arvioivat parhaillaan tilannetta vastaanottavan yhtiön luvan osalta.

Jos romualukset on tarkoitettu huolehdittaviksi, neuvoston asetuksen (EY) N:o 259/93 mukaan tällaisia jätteitä saadaan tuoda yhteisön alueelle vain, jos niitä ei kyetä käsittelemään viejämaassa.
4.

onko totta, mitä puheenjohtaja Prodi totesi, että kyselyn valmistelussa olisi tapahtunut teknisiä virheitä? Miten niin on voinut käydä, ilman että komissiolle on ilmoitettu asiasta tai että tämä on valvonut hanketta?
FI Euroopan unionin virallinen lehti CE 88/426

(2004/C 88 E/0432)

KIRJALLINEN KYSYMYS E-2661/03

esittäjä(t): Ian Hudghton (Verts/ALE) komissiolle

(10. syyskuuta 2003)

Aihe: Kyproksella kadonneet henkilöt

Kypros valmistelee liittymistä EU:hun ensi vuonna, ja Turkki on hakijavaltio. Turkin vuonna 1974 suorittaman saaren valtauksen yhteydessä todennäköisesti surmansa saaneita tai kiinni otettuja henkilöitä koskeva asia on vielä ratkaisematta.

Viittaan komission 2. toukokuuta 2001 antamaan vastaukseen kysymykseen E-0506/01 (1). Siinä todettiin, että ”asiaa voidaan käsitellä lähemmin unionin ja Turkin välisen vahvistetun poliittisen vuoropuhelun yhteydessä”. Voiko komissio ilmoittaa, minkälaista kehitystä tässä asiassa on saavutettu?

Günter Verheugenin komission puolesta antama vastaus

(1. lokakuuta 2003)

Herrat Klerides ja Denktash tapasivat vuoden 2002 kesä- ja heinäkuussa keskustellakseen kadonneiden henkilöiden kysymykseen liittyvistä ehdotuksista. Keskustelujen pohjana oli heidän 31. heinäkuuta 1997 solmimansa sopimus. Kyproksenkreikkalainen osapuoli käynnisti valvonnassaan olevilla alueilla ohjelman ruumiiden haudoista kaivamiseksi ja tunnistamiseksi. Tutkimukset suorittaa osapuolten yhteinen Institute for Neurology and Genetics, jonka toiminnan rahoittaa Yhdysvallat. Kyproksenturkkilainen osapuoli ei ole vielä nimennyt tiedemiehiä, jotka tekisivät yhteistyötä instituutin kanssa. YK yrittää parhaillaan käynnistää uudelleen kadonneiden henkilöiden tapauksia käsittelevän komitean työskentelyä (Committee of Missing Persons).

Kyproksen hallitus otti 30. huhtikuuta 2003 käyttöön kyproksenturkkilaisiin kohdistuvia toimenpiteitä, joista monet koskevat kadonneiden ja tapettujen kyproksenturkkilaisten sukulaisiin (Appendix E). Toimenpiteillä määrätään muun muassa tietojen saannista, kadonneiden henkilöiden sukulaisten ja virkamiesten välisistä tapaamisista, hautapaikkojen koekaivauksista sekä DNA-pankin perustamiseen liittyvistä järjestelyistä. Kyproksen hallitus julkaisi 14. kesäkuuta 2003 kyproksenturkkilaisissa sanomalehdissä luettelon 500 kyproksenturkkilaisesta, joiden tapaukset on annettu komitean käsiteltäviksi. Lisäksi komissio on kuullut, että viranomaiset ovat toimittaneet virallista tietä tiedot 201 kadonneen kyproksenturkkilaisen kohtalosta Punaisen Ristin kansainväliselle komitealle.

(1) EYVL C 261 E, 18.9.2001, s. 130.
FI Euroopan unionin virallinen lehti CE 88/609

(2004/C 88 E/0629)

KIRJALLINEN KYSYMYS E-1117/03

esittäjä(t): Bart Staes (Verts/ALE) komissiolle

(1. huhtikuuta 2003)

Aihe: Elintarvikemerkinnät laajentumisen jälkeen

Laajentuminen toteutuu lähitulevaisuudessa. Laajentumisen jälkeen Euroopan unionissa on 19 virallista kieltä ja erilaisia kirjaimistoja. Tilanne voi aiheuttaa huomattavia ongelmia elintarvikemerkintöihin. Tuotteet tulevat liian täyteen merkintöjä, jotka eivät ole selkeitä. Tuotemerkinnöissä tiedot eivät ole yhdenmukaisia.

Olisi suotavaa täydentää yhteisön lainsäädännön mukaisesti tehtyjä merkintöjä käyttämällä selkeästi tunnistettavia symboleja (kuvamerkkejä), jotka määrittelevät tuotteen laadun esimerkiksi silloin, kun tuote on diabeetikoille sopiva, vegetaarinen, luonnonmukainen, vähärasvainen, käsiteollisesti valmistettu, paikallinen erikoisruoka, geenimuunneltu tuote tai kun tuotetta ei ole testattu koe-eläimillä.

Voisiko komissio kertoa, aikooko se laatia laajan luettelon kuvamerkeistä (piktogrammeista) ja velvoittaa käyttämään niitä tuotemerkinnöissä? Mikäli komissio ei aio näin tehdä, niin kuinka se aikoo torjua ongelman, joka saattaa syntyä, kun tuotemerkinnät ovat liian täynnä tietoa?

David Byrnen komission puolesta antama vastaus

(8. toukokuuta 2003)

Komissio huomauttaa, että tuotemerkintöjen monikielisyys ei yleensä johdu alan lainsäädännöstä vaan on elintarvikevalmistajien oma ratkaisu. Asiaa koskevan direktiivin 2000/13/EY (1) olennainen sisältö on, että tuotemerkinnät on kirjoitettava kuluttajan helposti ymmärtämällä kielellä ja että jäsenvaltio, jossa tuotetta pidetään kaupan, voi määrätä, mitä yhteisön virallisia kieliä on käytettävä. Useimmissa jäsenvaltioissa vain yksi kieli on pakollinen.

Säännöksissä ei kielletä monikielisiä tuotemerkintöjä, jos ne ovat helposti ymmärrettäviä ja ne on tehty näkyvään kohtaan helposti havaittavalla, luettavalla ja pysyvällä tavalla.

Näitä periaatteita sovelletaan tietysti Euroopan unionin laajentumisen jälkeenkin.

Komissio kuitenkin yhtyy arvoisa parlamentin jäsenen näkemykseen, että hyvin monella kielellä kirjoitetut tuotemerkinnät saattavat haitata merkintöjen selkeyttä ja luettavuutta varsinkin pienikokoisissa pakkauksissa. Jo nyt tästä on havaittavissa merkkejä, vaikka ne eivät vielä liitykään unionin laajenemiseen.

Yleisellä tasolla komissio toivoo, että elintarvikkeiden tuotemerkintöjä koskevaa lainsäädäntöä kehitettäisiin edelleen ja että tällöin kiinnitettäisiin huomiota myös merkintöjen selkeyteen ja luettavuuteen. Lainsäädännön arviointi onkin hiljattain aloitettu. Sen tarkoituksena on selvittää, mitkä asiat edellyttävät kehittämistä, ja toimia siten perustana muutosehdotuksille. Arviointi saadaan päätökseen vuoden 2003 loppuun mennessä.

Ajatusta symbolien tai kuvamerkkien käytöstä voidaan tutkia tässä yhteydessä.

(1) Euroopan parlamentin ja neuvoston direktiivi 2000/13/EY, annettu 20 päivänä maaliskuuta 2000, myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä, EYVL L 109, 6.5.2000.
FI Euroopan unionin virallinen lehti CE 78/716

(2004/C 78 E/0764)

KIRJALLINEN KYSYMYS P-1450/03

esittäjä(t): María Sornosa Martínez (PSE) komissiolle

(16. huhtikuuta 2003)

Aihe: Kiireellinen puuttuminen Altean sataman laajennushankkeeseen (Espanja)

Komissio on jo yli vuoden ajan saanut valituksia ja parlamentin jäsenten esittämiä kysymyksiä, jotka koskevat Altean sataman laajentamista veneurheilua varten ja laajennushankkeen seurauksia Alicanten rannikolle, joka kärsii jo monista aikaisemmista rakennustöistä.

Kysymyksen esittäjä kiittää kysymyksiin P-0769/03 ja E-0775/03 (1) annetusta yhteisestä vastauksesta, jossa komissio ilmoittaa odottavansa edelleen Espanjan viranomaisilta tietoja asiasta. Laajennushanke on kuitenkin läpäissyt jo monen eri sääntömääräisen vaiheen, minkä seurauksena rakennustyöt voisivat alkaa lyhyen ajan kuluessa.

Eikö komissio katso, että valitusten tekijöiden esittämät tiedot ja edellä mainituissa kysymyksissä mainittujen yliopistojen selvitysten tulokset ole riittäviä, jotta Espanjan hallitusta voidaan vaatia pidättäytymään kyseisestä hankkeesta, kunnes komissio päättää tutkimuksensa?

Eikö komissio ole sitä mieltä, että sen on puututtava kiireellisesti tapahtumien kulkuun ottaen huomioon rakennustöiden edistyessä mahdollisesti aiheutuvat ympäristövaikutukset?

Eikö komission mielestä ole ensisijaisen tärkeää pyrkiä estämään kaikki Alicanten rannikkoa uhkaavat uudet vahingot ottaen erityisesti huomioon korvaamattomien posidonia-kasvustojen (Posidonia Oceanica) tämänhetkisen tilan?

Margot Wallströmin komission puolesta antama vastaus

(23. toukokuuta 2003)

Komissiolla ei ole toimivaltaa vaatia, että jäsenvaltiot lopettaisivat hankkeen, joka on tutkittavana. On kuitenkin todettava, että komissio on hyväksynyt viipymättä ja niiden menettelysääntöjen mukaisesti, joita se on velvollinen noudattamaan, kaikki toimenpiteet yhteisön oikeuden noudattamisen takaamiseksi tässä tapauksessa.

Asiaa käsitellessään komissio on ollut yhteydessä Espanjan viranomaisiin. Hankkeesta keskusteltiin Espanjan viranomaisten kanssa myös Madridissa huhtikuussa 2003 pidetyssä kahdenvälisessä kokouksessa. Tällä hetkellä komissio tutkii Espanjan viranomaisten vastausta. Komissio tekee lähiaikoina päätöksen kaikkia huolestuttavan tapauksen edellyttämistä jatkotoimenpiteistä.

Lisäksi on todettava, että komissio pyrkii takaamaan, että posidonia-kasvustoja, jotka ovat luontotyyppien sekä luonnonvaraisen eläimistön ja kasviston suojelusta 21. toukokuuta 1992 annetun neuvoston direktiivin 92/43/ETY (2) mukaisesti yhteisön ensisijaisesti suojeltavia luontotyyppejä, suojellaan.

(1) EUVL C 268 E, 7.11.2003, s. 132.

(2) EYVL L 206, 22.7.1992.
FI Euroopan unionin virallinen lehti CE 84/36

(2004/C 84 E/0039)

KIRJALLINEN KYSYMYS E-2735/03

esittäjä(t): Glyn Ford (PSE) komissiolle

(11. syyskuuta 2003)

Aihe: Microsoftin käyttöjärjestelmien kustannukset

Voiko komissio ilmoittaa, mitkä ovat tietokonejärjestelmien vuosikustannukset käytettäessä Microsoftin käyttöjärjestelmiä? Voiko komissio vahvistaa, onko se harkinnut Linux Open Officen käyttämistä, joka voisi tuoda säästöjä ja parantaa myös turvallisuutta, koska Microsoftin ohjelmissa on sisäänrakennettu takaportti, jota Yhdysvaltojen tiedustelupalvelut käyttävät hyväkseen?

Neil Kinnockin komission puolesta antama vastaus

(31.lokakuuta2003)

Komissio arvioi, että sen keskeiseen toimistoautomaatioinfrastruktuuriin liittyvien Microsoft-tuotteiden vuotuiset kokonaiskustannukset ovat nykyään noin 226 euroa käyttäjää kohti.

Komissio haluaa kiinnittää arvoisan parlamentin jäsenen huomion siihen, että tämä määrä on noin 7 % toimistoautomaatioympäristön vuotuisista 3173 euron kokonaiskäyttökustannuksista käyttäjää kohti; loput 93 % liittyvät muiden yritysten julkaisemiin ohjelmiin, laitteisiin, verkkoyhteyksiin ja tietojärjestelmä-yhteyksien luomiseen tarvittavaan infrastruktuuriin.

On syytä korostaa, että Microsoft ei myy tuotteitaan itse vaan niitä myyvät suuret jälleenmyyjät, jotka voivat kilpailla — ja tosiasiallisesti kilpailevatkin — keskenään. Tämän vuoksi tätä osa-aluetta koskevat komission menot muodostuvat maksuista jälleenmyyjälle, joka on valittu julkisia hankintoja koskevien yhteisön direktiivien perusteella, eikä Microsoftille. Nykyinen jälleenmyyjäsopimus on tehty Siemensin kanssa, mutta parhaillaan on käynnissä tarjouspyyntö komission (ja useiden muiden toimielinten) tulevan jälleenmyyjän valitsemiseksi.

Lisäksi komissio seuraa yhdessä muiden toimielinten kanssa tarkoin avoimen lähdekoodin ohjelmien kehitystä yleensä ja erityisesti toimistoautomaation alalla, jolla se parhaillaan toteuttaa kokeiluhanketta. Arvoisalle parlamentin jäsenelle ja parlamentin pääsihteeristölle lähetetään yksityiskohtainen selvitys komission toiminnasta tällä osa-alueella.
2.

Muuntogeenejä sisältävien organismien analyysissä tarvittavia laitteita on laajalti eri jäsenvaltioissa täytäntöönpanoon osallistuvissa ja yksityisissä laboratorioissa. Hyväksyttyjen geenimuunneltujen organismien havaitsemista varten on myös protokollia, kuten on esitetty 25 päivänä tammikuuta 2002 annetussa komission suosituksessa virallisesta elintarvikkeiden tarkastusta koskevasta yhteensovitetusta ohjelmasta vuodeksi 2002 (2). Havaitsemisen helpottamiseksi geenimuunneltuja elintarvikkeita ja rehuja koskevassa ehdotetussa lainsäädännössä ilmoittajalta edellytetään hyväksyntämenettelyn osana toimittamaan menetelmä ja sertifioitujen vertailumateriaalien valmistamiseksi tarvittavat ainesosat.
1.

OLAFin johtajan yleisen syyttäjän virastolle Pariisiin lähettämässä 18. maaliskuuta 2003 päivätyssä kirjeessä (n° 003411), jonka viitenumero on ”CMS No 10120021510”, todetaan seuraavaa: a) on todettu petoksellista toimintaa, joka on vahingoittanut yhteisön taloudellisia etuja ja joka saattaa johtaa rikosoikeudellisiin seuraamuksiin; b) tutkinnassa on käynyt ilmi, että toiminnasta olivat vastuussa Pariisissa toimivan Planistat Europe SA -yhtiön toimihenkilöt yhdessä eräiden Euroopan yhteisön virkamiesten kanssa. c) Lukuisat seikat yhdessä (…) antavat aiheen todeta, että OLAF on havainnut laajan yhteisön varojen kavallusyrityksen d) Näiden asiakirjojen nojalla on todettava, että Eurostatin johtajaa Yves Franchetia ja Eurostatin yksikön päällikköä Daniel Bykiä, molemmat Euroopan komission Luxemburgissa työskenteleviä virkamiehiä, voidaan epäillä siitä, että he ovat kokonaan tai osittain järjestelleet tämän toiminnan, ja he ovat Ranskan kansalaisia.
FI Euroopan unionin virallinen lehti CE 70/43

(2004/C 70 E/047)

KIRJALLINEN KYSYMYS E-1479/03

esittäjä(t): Maurizio Turco (NI) komissiolle

(2. toukokuuta 2003)

Aihe: Pakastetun ja tuoreen naudanlihan vienti jäsenvaltioista Vatikaanivaltioon ja lihatiskien hoito Vatikaanin myymälässä

Eräässä haastattelussa, joka julkaistiin maaliskuussa 2001 Eurocarni osaston mainoksen yhteydessä, Ruggero Guidoni, joka omistaa Torrevecchiassa (Roomassa) sijaitsevan yrityksen Guidocarni, antoi tiedoksi: ”vuonna 2000 Reggio Emilian Unicarni-yritys sai urakan toimittaa lihaa valintamyymälä Governatore del Vaticanoon, josta noin 10 000 yhteisön asukasta ja luostareiden hankkijaa voi ostaa henkilökortilla. Ildo Cigarini, joka on Unicarnin johtaja, pyysi meitä hoitamaan Vatikaanin myymälän lihatiskejä, ja me menimme mukaan 30 prosentilla yhtiöön Roma Carni 2000, joka perustettiin varta vasten. Pakasteita valmistava CIR-yritys on myös mukana. Ennustettu liikevaihto oli 15—20 miljardia vuodessa. Parempi tulos olisi ollut myös mahdollista. Valitettavasti taloudellinen kriisi sotki nämä ennusteet”.

Vuosina 1998—2001 Vatikaani toi jäsenvaltioista 2 252 927 kiloa lihaa, josta maksettiin vientitukea. Lihaa tuotiin Belgiasta (57 984 kiloa), Irlannista (222 601 kiloa), Italiasta (804 447 kiloa) ja Hollannista (1167 894 kiloa).

Voiko komissio toimittaa tietoja siitä,

— mitä keinoja EU tai Italian valtio aikovat käyttää varmistaakseen, ettei Vatikaani pane EU:n markkinoille uudelleen liikkeelle tuotteita, jotka saavat vientitukea;

— toimittavatko yritykset tai yritys, joka voitti urakan lihanmyynnistä, lihan suoraan Vatikaaniin vai käytetäänkö välikäsiä;